《又和咏梅 其二》
宋代·卫宗武

几回渴想此癯仙，谁为招邀倏在前。明艳弗为诸垢染，孤标独出众芳先。

不矜颜色自奇绝，绰有馨香祇暗传。空想名园千树发，何时持酒向花边。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。